id en en en en id en en fr ms ca id en en en id en en fr ms ca id id en id id id id id ms ms id ms id id id id id ms id ms id id en id id id id id en nl de en en nl en en en id en id en ms fr id en en id id en en en fa en en en en en en es en en ms en fr en en en en en id en en
Gelombang ‘Buku Islamik’ Pusingan Seterusnya – Saifulislam.Com
Wednesday , October 5 2022
Gelombang ‘buku Islamik’ bukan perkara baharu. Ia adalah gelombang yang sama berada di belakang pengunduran saya daripada aktiviti menulis buku sekitar tahun 2013. Saya tidak kenal ‘pesta buku’ sebelum 2008, iaitu tahun pertama buku pertama saya diterbitkan, buku Aku Terima Nikahnya.
Semasa ATN diterbitkan, saya tidak fikir saya akan menjadi penulis. Ia adalah buku tunggal, pada kiraan saya. Tetapi selepas ia terbit pada April 2008, perjalanan hidup saya berubah. Saya tidak menulis untuk dikenali, malah berceramah juga sama kisahnya. Tetapi ia mustahil.
Populariti buku ATN, menjadi asbab dapat bertemu ramai tokoh malah sepentas, seperti Kang Abik, Ustadz Cahyadi Takariawan, juga Norédine Allam dan Greg Blondin daripada The Muslim Show, Perancis. Saya masih belum rasa saya seorang penulis. Tetapi saya hargai peluang berkenaan.
Semenjak 2008, industri buku Islamik begitu rancak. PBAKL seperti ‘Grammy Award’ dan PWTC makmur. Ramai mula menjadi penulis, baik yang secara formal adalah agamawan, mahu pun sebaliknya. Ia perkembangan yang bagus. Tetapi, sedikit demi sedikit, industri menjadi tepu.
Ia mungkin perasaan peribadi saya semata-mata. Sekitar 2011, apabila saya ke kedai-kedai buku utama ibu kota, bahagian genre Islamik dan motivasi penuh buku baharu, tetapi saya seperti hilang deria rasa. Buku-buku cantik, nama penulis juga besar, tetapi ia bagai kehilangan impak.
Saya tidak berani bersuara, bimbang saya juga sebahagian daripada masalah itu. Tetapi saya mula rasa buku-buku Islamik ketika itu seperti sampah. Seolah-olah semua orang mahu menulis buku. Kemuncak fed up saya, adalah semasa muncul genre novel fiksyen sejarah Islam.
Apabila fakta sejarah termasuk berkaitan Nabi Muhammad ﷺ diolah secara ‘kreatif’ dan disambut rancak oleh pembaca, walaupun ia meniti di sempadan syurga neraka kerana meremehkan soal keabsahan menyandarkan sesuatu kepada seorang Rasul, saya rasa industri buku sudah tersasar.
16 November 2013, saya bentangkan di JPATI FPI UKM, kritikan saya terhadap novel fiksyen sejarah Islam. https://saifulislam.com/category/kritikan-novel-sejarah-islam/… Bermula daripada itu, saya menutup perjalanan sebagai penulis buku dengan karya ‘terakhir’, Menalar Makna Diri, Kembara Menjejak Imam Birgivi (2014).
Saya nekad menjauhkan diri daripada gelombang ‘Islam populis’ yang menawarkan banyak ‘peluang’, tetapi saban hari menyuntik rasa gelisah dan bimbang dengan murka Allah. Terasa seperti langit ingin menghempap masyarakat yang sedang ‘sibuk beragama’ tetapi kehilangan makna.
Selepas buku berkenaan, saya tidak menghasilkan buku selama beberapa tahun, dan mengambil keputusan berhijrah meninggalkan tanahair pada tahun 2016. Hasrat hati adalah untuk menghilangkan diri dan dilupakan oleh industri dan masyarakat. Ingin memulakan hidup baharu.
Pada tahun 2017, Jejak Tarbiah menghubungi saya di Finland, untuk berbincang kalau-kalau tulisan-tulisan keras dan panas saya sekitar 2010-2015 boleh dibukukan. Saya asalnya menolak, tidak mahu JT kerugian menerbitkan buku yang orang tidak suka, oleh penulis yang orang tidak suka.
JT beritahu saya, industri buku sudah berubah. Gelombang buku Islamik populis sudah tumbang. Penerbit banyak yang gulung tikar. JT cuba mulakan gerakan baharu, menerbit buku kecil-kecilan untuk demografi kecil yang masih ‘setia mencari’.
Saya berterus terang, saya tidak mampu promosi buku dari jauh. Saya juga tidak mahu JT mengulang kesedihan saya apabila buku Menalar Makna Diri yang begitu besar maknanya kepada saya, pantas hilang dari pasaran walaupun diterbitkan syarikat gergasi.
JT kata, mereka terbitkan buku yang mereka sendiri hargai. Mereka yang ‘passionate’ terhadap buku yang diterbitkan. Bukan kerana trend, tetapi kerana yakin dengan kepentingan isinya. JT memberanikan diri mengambil risiko menerbitkan buku yang ‘belum ada pembeli’.
Hasil perbincangan itu, lahirlah buku Setia Dengan Kebenaran (2017) dan Jalan Sehala (2018), tiga tahun selepas saya menyepikan diri daripada industri buku, dan tidak lagi berada di tanahair.
Tahun 2022, buku Islamik kembali jadi lambakan. Saya tidak tahu mana yang bagus, mana yang tidak. Apa yang saya harap, bersempena inflasi dunia semakin parah ini, berjimatlah duhai pembaca. Belilah buku berasaskan keperluan dan kemampuan, bukan kemahuan, apatah lagi dek promosi.
Buat masa ini, buku-buku saya diterbitkan oleh @jejaktarbiah , @imanpublication , @ypkmalaysia , @abideenbooks dan @bukuPTS .
Terima kasih semua penerbit, editor, artis dan sekalian pembaca budiman.
Moga Allah ikhlaskan hati saya, agar sentiasa menulis Lillāhi Ta'ālā.
— Hasrizal Abdul Jamil (@hasrizal2020) July 19, 2022
Selepas 25 buku diterbitkan, saya belum dapat merasakan yang saya adalah seorang penulis.
Saya hanyalah seorang Hasrizal yang menulis.
Ada masa mendiamkan diri.
Diam untuk sambung membaca, muhasabah diri, dan membetulkan langkah kaki di hujung kembara usia.
Previous APA ITU WANITA: SOALAN MUDAH JADI SUSAH DI ERA PASCA KEBENARAN
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Susahnya Seorang ADHD Dewasa Menjaga Ibadat
Kita mungkin malu untuk memperkatakan akan hal ini kerana kita mahu menjadi Muslim yang baik. …
Leave a Reply to Anonymous Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved